হুসাইন বিন আলি, মক্কার শরিফ
সাইয়্যিদ হুসাইন বিন আলী (১৮৫৪ - ৪ জুন, ১৯৩১)(আরবি حسین بن علی) ১৯০৮ সাল থেকে ১৯১৭ সাল পর্যন্ত মক্কার শরীফ ও আমির ছিলেন। পরবর্তীতে নিজেকে মক্কার বাদশাহ ঘোষণা করার পর তিনি আন্তর্জাতিক সমর্থন পান। প্রথম বিশ্বযুদ্ধ চলাকালীন সময়ে ১৯১৬ সালে তিনি উসমানীয় সাম্রাজ্যের বিরুদ্ধে আরব বিদ্রোহের সূচনা করেন। ১৯২৪ সালে উসমানীয় খিলাফত বিলুপ্ত হলে তিনি নিজেকে মুসলিমদের খলিফা ঘোষণা করেন। ১৯২৪ সাল পর্যন্ত তিনি হেজাজে শাসনক্ষমতায় অধিষ্ঠিত ছিলেন। আবদুল আজিজ ইবনে সৌদের কাছে পরাজিত হওয়ার পর তিনি তার রাজত্ব ও অন্যান্য জাগতিক উপাধি তার জ্যেষ্ঠ পুত্র আলীকে প্রদান করেন।
নিডারমায়ার-হেন্টিগ অভিযান
এনবার পাশার পরিচালনায় ১৯১৩ সালের এক অভ্যুত্থান সুলতান পঞ্চম মেহমেদকে হটিয়ে সামরিক জান্তাকে ক্ষমতায় বসায়। নতুন এই সরকার ধর্মনিরপেক্ষ হওয়া সত্ত্বেও মুসলিম রাজ্যে তুরস্কের চলে আসা প্রভাব বজায় থাকে। ১৯১৬ এর আরব বিদ্রোহের পূর্ব পর্যন্ত হেজাজ এবং পুরো যুদ্ধ জুড়েই পবিত্র মক্কা তুরস্ক নিজেদের নিয়ন্ত্রনে রাখে। আফগানিস্তান আর ভারত সহ সমগ্র মুসলিম বিশ্বই সুলতানের খলিফা উপাধিকে ন্যায়সঙ্গতরূপে বিশ্বাস করত।